
	Nr.p.k.
	Projekta redakcija
	Iebildums / Priekšlikums
	Autors

	1.
	Likumprojekts (grozījumi)
 Grozījumi likumā "Par piesārņojumu"
	Priekšlikums
Lūdzam pārskatīt tekstā esošās drukas kļūdas, lietotās punktuācijas (domuzīmes, punkti un komati), kā arī atstarpes starp ievietotajiem skaitļiem un to pavadošajiem vārdiem
Piedāvātā redakcija
-
	Dita Kažmēre (IZM)

	2.
	Likumprojekts (grozījumi)
1. pants. 41) bezemisiju zona -  teritorija, kas noteikta ar mērķi samazināt transporta radīto negatīvo ietekmi uz sabiedrības veselību un vidi un kurā tiek atļauta tikai tādu vieglo pasažieru automobiļu, mikroautobusu un vieglo komerciālo transportlīdzekļu iebraukšana, kuriem nav iekšdedzes motors, kā arī tādu lielas noslodzes bezemisiju transportlīdzekļu iebraukšana, kas definēti Eiropas Parlamenta un Padomes 2019. gada 20. jūnija Regulas (ES) 2019/1242 par CO2 emisiju standartu noteikšanu jauniem lielas noslodzes transportlīdzekļiem un ar kuru groza Eiropas Parlamenta un Padomes Regulas (EK) Nr. 595/2009 un (ES) 2018/956 un Padomes Direktīvu 96/53/EK, 3. panta 11. punktā.
	Priekšlikums
Lūdzam pārskatīt un pēc iespējas papildināt ar piepildi par operatīvajiem, un invalīdu pārvietošanas transportlīdzekļiem, transportlīdzekļiem kam ir iekšdedzes dzinējs, bet izmanto alternatīvo degvielu, piemēram, kā ūdeņradi. Kā arī iespējamo izņēmumu ārvalstu tūristiem, kas pārvietojas ar privāto transportlīdzekli.
Piedāvātā redakcija
-
	Dita Kažmēre (IZM)

	3.
	Likumprojekts (grozījumi)
1. pants. 42) cietā biomasa - produkti, kuri sastāv no augu izcelsmes materiāliem no lauksaimniecības vai mežsaimniecības produkti, kuri sastāv no augu izcelsmes materiāliem no lauksaimniecības vai mežsaimniecības.
	Priekšlikums
Lūdzam, veikt labojumus tekstā, dublējas teksts definīcijas daļā.
Piedāvātā redakcija
42) cietā biomasa - produkti, kuri sastāv no augu izcelsmes materiāliem no lauksaimniecības vai mežsaimniecības produkti, kuri sastāv no augu izcelsmes materiāliem no lauksaimniecības vai mežsaimniecības.
	Dita Kažmēre (IZM)

	4.
	Likumprojekts (grozījumi)
8. pants. (6) Gaisa piesārņojuma vidējās iedarbības samazināšanas pienākums ir procentos izteikts lielums, kas noteikts, lai valstī kopumā jsamazinātu vidējo gaisa piesārņojumu pilsētas fona teritorijās un, kas noteikts, lai kopumā valstī mazinātu gaisa piesārņojuma radīto kaitīgo ietekmi uz cilvēka veselību, un kas jāsasniedz konkrētā termiņā un ko pēc sasniegšanas nedrīkst pārsniegt;
	Priekšlikums
Lūdzam pārskatīt tekstu ir ievērota drukas kļūda vārdā samazinātu
Piedāvātā redakcija
-
	Dita Kažmēre (IZM)

	5.
	Likumprojekts (grozījumi)
8. pants. (4) Pašvaldība var šā panta pirmajā daļā minēto plānu un tajā ietvertos pasākumus ietvert arī šā  likuma 1110. pantā noteiktajā ilgtermiņa rīcības plānā.
	Priekšlikums
lūdzam pārskatīt pantu numerāciju un ievērot vienotu stilu.
Piedāvātā redakcija
1110. pantā tekstu izteikt šādā redakcijā - 11.10 pantā
	Dita Kažmēre (IZM)

	6.
	Likumprojekts (grozījumi)
8. pants. 1) ierobežo vai aizliedz apkures iekārtu uzstādīšanu un darbināšanu, kurās kā kurināmais tiek izmantota cietā biomasa, ogles vai kūdra;
	Priekšlikums
Lūdzam sniegt papildinājumus par to kādā mērā privātpersonām būs iespējams apstrīdēt pašvaldības noteiktos ierobežojumus. Vai pašvaldības/ valsts sniegs atbalstu apkures sistēmu nomaiņai un jaunu pielāgotu sistēmu uzstādīšanai, lai iedzīvotāji spētu pielāgoties jaunajiem noteikumiem. Vai tiek paredzēti izņēmumi mazaizsargātajām sociālekonomiskajām grupām?
Piedāvātā redakcija
-
	Dita Kažmēre (IZM)

	7.
	Likumprojekts (grozījumi)
8. pants. 2) kādas emisiju klases transportlīdzekļu iebraukšana zemo emisiju zonā tiek aizliegta vai ierobežota;
	Priekšlikums
Lūdzam veikt labojumus - šis punkts ir pretrunās ar šā paša panta 1) punktu, kurā ir noteikta zemo emisijas zonu aizliegumi konkrētām transportlīdzekļu klasēm.
Piedāvātā redakcija
-
	Dita Kažmēre (IZM)

	8.
	Likumprojekts (grozījumi)
8. pants. (5) Zemo emisiju zonas un bezemisiju zonas administrēšanas un transportlīdzekļu iebraukšanas kontroles nodrošināšanai pašvaldība bez maksas var  izmantot datus no šādām valsts un pašvaldības informācijas sistēmām:
	Priekšlikums
Lūdzam sniegt papildus informāciju par to kā tiks veikta datu uzkrāšana, vai tiks veikti ierobežojošie pasākumi, lai aizsargātu fizisko personu datus no nelikumīgas izmantošanas, sniegt informāciju par uzglabāšanas termiņiem.
Piedāvātā redakcija
-
	Dita Kažmēre (IZM)

	9.
	Likumprojekts (grozījumi)
8. pants. 2) ierobežo jaunu dzīvojamo ēku un publisko ēku izvietošanu
	Priekšlikums
Lūdzam ievietot teikuma beigās punktu un papildināt tekstu ar plašāku paskaidrojumu par publiskajām ēkām, to veidiem un to izvietojumu, kas būtu kritisks.
Piedāvātā redakcija
-
	Dita Kažmēre (IZM)

	10.
	Likumprojekts (grozījumi)
12. pants. Aizstāt 14.panta otrajā daļā aizstāt vārdus "rīcības programmu vai īstermiņa rīcības programmu" ar vārdiem "ilgtermiņa vai īstermiņa plānu".
	Priekšlikums
Lūdzam pārskatīt teikuma struktūru vārds aizstāt atkārtojas veidojot nepareizu teikuma konstrukciju.
Piedāvātā redakcija
-
	Dita Kažmēre (IZM)

	11.
	Likumprojekts (grozījumi)
14. pants. (3) Potenciālais deleģējuma līguma slēdzējs iesniedz izvērtēšanai Klimata un enerģētikas ministrijā rakstveida pieteikumu deleģējuma līguma slēgšanai. Ar potenciālo deleģējuma līguma slēdzēju, kuru Klimata un enerģētikas ministrija izraudzījusi, deleģējuma līgumu slēdz ne ilgāk kā uz pieciem gadiem. 
	Priekšlikums
Lūdzam veikt labojumus trešajā un ceturtajā daļā, abās daļās teksts ir vienāds. 
Piedāvātā redakcija
-
	Dita Kažmēre (IZM)

	12.
	Likumprojekts (grozījumi)
20. pants. 2) resursu, materiālu un aprīkojuma pieejamībai, kas nepieciešami operators darbību veikšanai sabiedrības interesēs, ievērojot piemērojamās mazāk stingrās emisiju robežvērtības vai vides snieguma robežvērtības;
	Priekšlikums
Vēršam uzmanību uz pieļauto drukas kļūdu.
Piedāvātā redakcija
Nepareizs vārda locījums -  operators 
Izteikt redakcijā - operatora 
	Dita Kažmēre (IZM)

	13.
	Likumprojekts (grozījumi)
36. pants. "IX1 nodaļa
Kompensācija par veselībai nodarīto kaitējumu"
	Priekšlikums
Lūdzam sniegt papildinājumus par to kā tiks noteikts kompensācijas apjoms, vai tiks iekļauta gan mantiskais, gan nemantiskais kaitējums. Ja operators atsakās izmaksāt kompensāciju, vai tajā gadījumā slimnīcas izsniegtais atzinums ir pietiekams, lai tiesa nolemtu par labu cietējam. Kādā veidā tiks piedzīta samaksa no operatora un kādā termiņā tas tiks darīts.
Piedāvātā redakcija
-
	Dita Kažmēre (IZM)

	14.
	Likumprojekts (grozījumi)
36. pants. (1) Ja privātpersonai ir pamatotas aizdomas, ka A kategorijas piesārņojošas darbības operators ir pārkāpis atļaujas nosacījumus vai vides aizsardzības prasības, kuru rezultātā privātpersonai ir nodarīts kaitējums viņa veselībai, privātpersona var vērsties Valsts vides dienestā, lai saņemtu informāciju par A kategorijas piesārņojošas darbības operatora pārkāpumiem.
	Priekšlikums
Lūdzam sniegt skaidrojumu kā tiks noteikts vai, piemēram, mājputnu un mājlopu saslimšanas tika izraisītas no operatora darbības un vai tas tiks iekļauts kompensācijas apjomā
Piedāvātā redakcija
-
	Dita Kažmēre (IZM)

	15.
	Likumprojekts (grozījumi)
36. pants. (4) Universitātes slimnīca pieņem privātpersonai pozitīvu lēmumu, ja tiek konstatēta cēloņsakarība starp privātpersonai nodarīto kaitējumu veselībai un A kategorijas piesārņojošas darbības operatora pārkāpumiem. Ja cēloņsakarība netiek konstatēta, kompetentā institūcija pieņem lēmumu par atteikumu , norādot, ka nepastāv cēloņsakarība starp operatora pārkāpumiem un personas veselībai nodarīto kaitējumu.
	Priekšlikums
Lūdz sniegt skaidrojumu kāda veida atzinums tiks iešķirts personai pēc cēloņsakarību noteikšanas. Vai tas būs izraksts no konkrēta speciālista? Vai tiks veikta sadarbība starp VVD un slimnīcu, kur gala atzinumu administratīvā akta formā izsniegs VVD? Kāds būs juridiskais spēks šim atzinumam?
Sniegt papildinājumus pār to kā tiks noteikts kaitējumus no gaisa piesārņojuma vai tiks izvietotas mēriekārtas personas dzīves/darba vietas teritorijā, lai noteiktu piesārņojuma apjomu.
Precizēt kā tiks izvērtētas hroniskas saslimšanas, kas var būt cēlonis vairāku piesārņotāju mijiedarbībai no vairākiem operatoriem , kā arī kā tiks noteikts vai saslimšana/ kaitējums ir nodarīts tieša piesārņojuma rezultātā, nevis no pašas personas darbības. 
 
Piedāvātā redakcija
-
	Dita Kažmēre (IZM)

	16.
	Likumprojekts (grozījumi)
41. pants. "89. Līdz šā likuma 11.9 panta trešajā daļā minētā plāna apstiprināšanai Ministru kabinetā spēkā ir "Smalko daļiņu, amonjaka, slāpekļa oksīdu, gaistošo organisko savienojumu un sēra dioksīda emisiju samazināšanas plāns 2026.‒2030. gadam" (apstiprināts ar Ministru kabineta 2026. gada 29. janvāra rīkojumu Nr. 35 "Smalko daļiņu, amonjaka, slāpekļa oksīdu, gaistošo organisko savienojumu un sēra dioksīda emisiju samazināšanas plāns 2026.‒2030. gadam"), kuru aktualizē šā likuma 11.9 panta trešajā daļā noteiktajā kārtībā.
90. Klimata un enerģētikas ministrija līdz 2027.gada 1.janvārim šā likuma 115. panta otrajā daļā, 116.pantā un 119.panta sestajā daļā minētajiem Ministru kabineta noteikumiem precizē to izdošanas tiesisko pamatojumu, neizdodot tos jaunā redakcijā.
91. Šī likuma 11.15 panta otrajā, trešajā un ceturtajā daļā noteiktās prasības piemērojamas teritorijas plānojumiem, kuru izstrāde uzsākta pēc šī likuma stāšanās spēkā. Šī likuma 11.15 panta trešajā daļā noteiktais nosacījums attiecībā uz gaisa kvalitātes aspektu ņemšanu vērā, izvietojot jaunus gaisu piesārņojošos objektus neattiecas uz pašvaldībām, kurās netiek veikts gaisa kvalitātes monitorings un kurās nav pieejami dati par konkrētajā teritorijā esošo gaisa piesārņojuma līmeni.
92. Ministru kabinets līdz 2027. gada 31. decembrim izdod šā likuma 12. panta 2.1 daļā minētos noteikumus. Līdz attiecīgo Ministru kabineta noteikumu spēkā stāšanās dienai, bet ne ilgāk kā līdz 2027. gada 31. decembrim, ir piemērojami Ministru kabineta 2005. gada 25. oktobra noteikumi Nr. 804 "Noteikumi par augsnes un grunts kvalitātes normatīviem".
93. Ministru kabinets līdz 2027. gada 31. decembrim izdod šā likuma 11. panta otrajā daļā 22., 23. un 24. punktā, 11.2 panta trešajā daļā, 11.3 panta trešajā daļā, 11.12 panta astotajā daļā, 11.15 panta sestajā un septītajā daļā minētos noteikumus. 
94. Šā likuma 23. panta 1.1 daļā noteiktā prasība, ka C kategorijas piesārņojošas darbības dzīvnieku novietņu reģistrāciju veic izmantojot Lauku atbalsta dienesta informācijas sistēmas dzīvnieku reģistra datus, stājas spēkā 2028. gada 1. martā.
95.  Lai izpildītu šā likuma 23.panta trešajā daļā doto deleģējumu, Ministru kabinets līdz 2027. gada 31. decembrim veic grozījumus Ministru kabineta 2021. gada 7. janvāra noteikumos Nr. 17 "Noteikumi par gaisa piesārņojuma ierobežošanu no sadedzināšanas iekārtām".
96. Ministru kabinets līdz 2027. gada 31. decembrim izdod šā likuma 32.17 panta trīspadsmitās daļas 7. punktā un 32.19 panta otrajā daļā minētos noteikumus.
97. Ministru kabinets līdz 2027. gada 31. decembrim izdod šā likuma 65. panta septītajā daļā 1. un 2. punktā minētos noteikumus.  
98. Šā likuma 13.panta piektā daļa stājas spēkā ar 2030.gada 1.janvāri.
99. Šā likuma 31.panta pirmās daļas 1.1, 4.1, 7.2 punktā un 3.1 un 6.1 daļā noteiktās prasības piemēro piesārņojošām darbībām (iekārtām), kuras minētas šā likuma 1. pielikumā:
1) četru gadu laikā no labāko pieejamo tehnisko paņēmienu secinājumu publicēšanas dienas, ja tie attiecībā uz iekārtas galveno darbību publicēti pēc 2026. gada 1. jūlija;  
2) ja atļauja pirmo reizi izdota pēc secinājumu par labāko pieejamo tehnisko paņēmienu publicēšanas dienas, minētās prasības piemēro no labāko pieejamo tehnisko paņēmienu secinājumu publicēšanas dienas.  
100. Piesārņojošām darbībām (iekārtām), kuru veikšanai  A kategorijas piesārņojošas darbības atļauja izsniegta vai iesniegts pieteikums atļaujas saņemšanai pirms grozījumu spēkā stāšanās ar nosacījumu, ka piesārņojošā darbība tiks uzsākta ne vēlāk kā 2027. gada 1. jūlijā, šā likuma 10. panta trešās daļas  un 31. panta pirmās daļas 1., 2., 3.1 punktā un sestajā daļā minētās prasības saskaņā ar jauno redakciju piemēro, ja atļauju pārskata vai atjaunina, vai četru gadu laikā no labāko pieejamo tehnisko paņēmienu secinājumu publicēšanas dienas, ja tie attiecībā uz iekārtas galveno darbību publicēti pēc 2026. gada 1. jūlija, vai līdz 2036. gada 1. septembrim, atkarībā no tā, kurš termiņš iestājas agrāk. 
101. Piesārņojošām darbībām (iekārtām), kuru veikšanai  A kategorijas piesārņojošas darbības atļauja izsniegta pirms grozījumu spēkā stāšanās, šā likuma 31. panta trešās daļas jauno redakciju piemēro četru gadu laikā no labāko pieejamo tehnisko paņēmienu secinājumu publicēšanas dienas, ja tie attiecībā uz iekārtas galveno darbību publicēti pēc 2026. gada 1. jūlija, vai ja atļauju pārskata vai atjauno, vai līdz 2036. gada 1. septembrim - atkarībā no tā, kurš termiņš iestājas agrāk. 
102. Līdz šā likuma pārejas noteikumu 99., 100. un 101. punktā noteikto nosacījumu iestāšanās dienai A kategorijas piesārņojošām darbībām piemērojamas šā likuma prasības redakcijā, kas bija spēkā līdz grozījumu spēkā stāšanās dienai. 
103. Piesārņojošām darbībām (iekārtām), kuras minētas šā likuma 1. pielikuma otrās daļas 3. punkta "a1)" apakšpunktā  un sestās daļas 2. punktā (attiecībā uz apdari) prasības piemēro saskaņā ar šā likuma redakciju, izņemot  šā likuma 31. panta pirmās daļas 1.1, 4.1, 7.2 punktā un 3.1 un 6.1 daļā noteiktās prasības piemēro četru gadu laikā pēc 2026. gada 1. jūlija. 
104. Piesārņojošām darbībām (iekārtām), kuras minētas šā likuma 1. pielikuma pirmās daļas  4. punktā (pirolīzes iekārtas), otrās daļas 3. punkta "b" apakšpunktā un 7. punktā kā arī trešās daļas 7. punktā, šā likuma 31. panta pirmās daļas 1.1, 4.1, 7.2 punktā un 3.1 un 6.1 daļā noteiktās prasības piemēro piemēro četru gadu laikā no labāko pieejamo tehnisko paņēmienu secinājumu publicēšanas dienas, ja tie attiecībā uz iekārtas galveno darbību publicēti pēc 2026. gada 1. jūlija, vai ja atļauju pārskata vai atjauno, vai līdz 2034. gada 1. septembrim - atkarībā no tā, kurš termiņš iestājas agrāk. Līdz tam ir piemērojamas šā likuma prasības redakcijā, kas bija spēkā līdz grozījumu spēkā stāšanās dienai. 
105. Ja A kategorijas piesārņojošās darbības atļauja pirmo reizi izdota pēc tam, kad attiecīgajai nozarei ir publicēti secinājumi par labākajiem pieejamiem tehniskajiem paņēmieniem, kas izdoti pēc 2026. gada 1. jūlija, tos piemēro no labāko pieejamo tehnisko paņēmienu secinājumu publicēšanas dienas. 
106. Šā likuma 31. panta sestajā daļā piemērojamās atkāpes, kuras Valsts vides dienests piešķīris pirms grozījumu spēkā stāšanās, paliek spēkā līdz brīdim, kad Valsts vides dienests atkārtoti novērtē, vai atkāpe ir pamatota četru gadu laikā, vai, ja pārskata atļaujas nosacījumus, pārskata arī noteiktās atkāpes, atkarībā no tā, kas ir agrāk, bet ne vēlāk kā līdz 2030. gada 30. jūnijam.
107. Šā likuma 31. panta septītajā daļā piemērojamās atkāpes jaunu tehnisko paņēmienu testēšanai un izmantošanai, kuras Valsts vides dienests ir piešķīris pirms grozījumu spēkā stāšanās dienas, paliek spēkā līdz atļaujā noteiktā termiņa beigām. Pēc atļaujā norādītā laikposma beigām tehniskā paņēmiena testēšanu pārtrauc, vai arī jāsasniedz vismaz ar labākajiem pieejamiem tehniskajiem paņēmieniem saistītie emisiju līmeņi. 
108. Šā likuma 1. pielikuma sestās daļas 6. punkts zaudēs spēku līdz ar 1. pielikuma sestās daļas 6.1 punkta spēkā stāšanos. 
109. Šā likuma 1.pielikuma sestās sadaļas 6.1 punktā noteiktās prasības lauksaimniecības dzīvnieku audzēšanas iekārtām piemēro pakāpeniski, atkarībā no Eiropas Komisijas ekspluatācijas noteikumu cūku un mājputnu audzēšanai spēkā stāšanās šādos termiņos: 
1) četru gadu laikā, ja dzīvnieku vienību skaits ir 600 vai vairāk;  
2) piecu gadu laikā, ja dzīvnieku vienību skaits ir 400 vai vairāk; 
3) sešu gadu laikā, attiecībā uz kurām attiecas 1. pielikuma sestās daļas 6.1 punkts.  
110. Līdz šā likuma pārejas noteikumu 109. punktā noteikto termiņu iestāšanās dienai lauksaimniecības dzīvnieku audzēšanas iekārtām piemēro šā likuma prasības redakcijā, kas bija spēkā līdz grozījumu spēkā stāšanās dienai. 
111. Šā likuma 51.1 panta ceturtajā daļā minēto kompensāciju par veselībai nodarīto kaitējumu privātpersona var pieprasīt par A kategorijas piesārņojošas darbības operatora pārkāpumu, kuram ir bijusi ietekme uz veselību un konstatēta cēloņsakarība, ja pārkāpums izdarīts pēc šā likuma grozījumu spēkā stāšanās datuma.
112. Ministru kabinets līdz 2027. gada 1. jūlijam izdod šā likuma 64.1 panta otrajā daļā minētos noteikumus."
	Priekšlikums
Lūdzam, pārskatīt pantu numerāciju un drukas kļūdas.
Pārskatīt:
93. punktu kurā minēts, ka 11.15 panta sestajā un septītajā daļā minētie noteikumi, taču šī dokumenta 11.15 panta ir tikai 4 daļas.
97. punktu kurā minēts "Ministru kabinets izdod šā likuma 65. panta septītajā daļā minētos noteikumus" , tomēr izskatot dokumentu netika konstatēts 65. pants un tā daļas.
 
Piedāvātā redakcija
šā likuma 115. panta otrajā daļā, 116.pantā un 119.panta - izteikt šādā redakcijā - šā likuma 11.5 panta otrajā daļā, 11.6 pantā un 11.9 panta...
Ir novērota vārda piemēro dublēšanās 104. punktā.
	Dita Kažmēre (IZM)

	17.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lūdzam pārskatīt sniegtās definīcijas starp anotāciju un likumprojektu:
Likumprojekta 40. punktā ir sniegta citādāka definīcijas apkures iekārtai nekā anotācijā;
Anotācija tiek sniegts skaidrojums, ka pašvaldības savas teritorijas robežās var noteikt zemo emisijas zonu un tajā iebraucošo transportlīdzekļu klasi, tomēr likumprojekta 11.14 panta (1) sadaļas 1) punktā tiek stingi noteikts (bez piebildēm un papildinājumiem), ka zemo emisijas zonā ir "... kurā aizliedz tādu transportlīdzekļu iebraukšanu, kas atbilst emisiju klasei sākot no "EURO 0" līdz "EURO 5"";
 
Piedāvātā redakcija
-

